rejauldu/bengali-wikipedia huggingface dataset:
সাতক্ষীরা সরকারি উচ্চ বিদ্যালয় (ইংরেজি: Satkhira Government High School) বাংলাদেশের সাতক্ষীরা জেলায় অবস্থিত একটি স্বনামধন্য উচ্চ বিদ্যালয়। এটি ১৯৬২ সালে প্রতিষ্ঠিত হয় এবং ১৯৬৮ সালে জাতীয়করণ করা হয়। বিদ্যালয়টি বালক উচ্চ বিদ্যালয়।   ইতিহাস  খুলনা-সাতক্ষীরা প্রধান সড়কের পূর্ব পাশে চাচেঁর বেড়া ও গোলপাতার ছাউনি বিশিষ্ট কক্ষ দিয়ে বিদ্যালয়টি ১৯৬২ সালে প্রতিষ্ঠিত হয়, তৎকালীন সময়ে এটি সাতক্ষীরা টাউন হাই স্কুল  নামে পরিচিত ছিল। বিদ্যালয়ের মোট জমি ৯ একর ৫৬ শতক। ১লা মে ১৯৬৮ বিদ্যালয়টিকে সাতক্ষীরা সরকারি টাউন হাই স্কুল নামেই জাতীয়করণ করা হয়। পরবর্তীতে ০১লা জানুয়ারি ১৯৬৯ সাল থেকে বিদ্যালয়টি সাতক্ষীরা সরকারি উচ্চ বিদ্যালয় নামে নামকরণ করা হয়।বিদ্যালয়টির পিছনে একটি গনকবর রয়েছে। যেখানে ১৯৭১ সালে পাকিস্তানি বাহিনী অনেক মানুষকে হত্যা করে এখানে গনকবর দেয়।  অবস্থান সাতক্ষীরা সরকারি উচ্চ বিদ্যালয়, খুলনা ও সাতক্ষীরা মহাসড়কের পশ্চিম পার্শ্বে আমতলা মোড়ে স্থানীয় বাস টার্মিনাল থেকে প্রায় ০১ কিলোমিটার দূরে অবস্থিত।  শিক্ষা ব্যবস্থা thumb|সাতক্ষীরা সরকারি উচ্চ বিদ্যালয়ের পতাকা স্ট্যান্ড  প্রতিষ্ঠার শুরুতে প্রথম শ্রেণী থেকে দশম শ্রেণী পর্যন্ত চালু করা হয় এবং স্থানীয় জনগনের চাহিদার প্রেক্ষিতে পঞ্চম শ্রেণি পর্যন্ত কো-এডুকেশন রাখা হয়। পরবর্তীতে জাতীয়করণের পর ১ম ও ২য় শ্রেণী উঠিয়ে দিয়ে পঞ্চম শ্রেণী পর্যন্ত কো-এডুকেশনও বন্ধ করে দেওয়া হয়। বিদ্যালয়টিতে ২০১০ সাল হতে ২টি শিফট চালু করা হয়েছে। প্রায় ২২০০ ছাত্র এখানে লেখা পড়া করে। এখানে আনুমানিক প্রতিটি আসনের বিপরীতে ১০ জন শিক্ষার্থী ভর্তি যুদ্ধে নামে।  এটি এখন বাংলাদেশ উন্মুক্ত বিশ্ববিদ্যালয়ের শাখা হিসেবে পরিচালিত হচ্ছে।  বিদ্যালয়ের পোশাক নীতিমালা বিদ্যালয়ের পোশাক নীতি নিম্নরূপ-  সাদা হাফ শার্ট বিদ্যালয় লোগো সংবলিত (গ্রীষ্মকালীন)  সাদা ফুল শার্ট বিদ্যালয় লোগো সংবলিত (শীতকালীন)  কৃষ্ণসবুজ বর্ণের প্যান্ট  কালো বেল্ট  সাদা জুতা ও মোজা  শোল্ডার ব্যাজ   প্রাতকালীন ছাত্রদের বিদ্যালয়ের লোগো সংবলিত লাল ব্যাজ ও দিবাকালীনদের সবুজ ব্যাজ   পরিবেশ  thumb|বৃক্ষশোভিত সাতক্ষীরা সরকারি উচ্চ বিদ্যালয় বিদ্যালয়টি সাতক্ষীরা শহরের প্রাণকেন্দ্রে অবস্থিত। এর পাশ দিয়ে চলে গেছে সাতক্ষীরা-খুলনা প্রধান সড়ক। এই বিদ্যালয়ের ২টি খেলার মাঠ আছে। ছাত্ররা বিদ্যালয়ের খেলাধুলার সময় সামনের মাঠটিই ব্যবহার করে। কোনো অনুষ্ঠানে পিছনের মাঠটি ব্যবহার করা হয়। বিদ্যালয়ে প্রতি বছর সমাবর্তন, প্রাক্তন ছাত্রদের পুনর্মিলনী এবং বৃক্ষরোপণ অনুষ্ঠান করা হয়। খেলাধুলায়ও বিদ্যালয়টি যথেষ্ট অগ্রণী ভূমিকা রেখে আসছে, প্রতি বছর এখানে নিয়মিতভাবে বাৎসরিক ক্রীড়া প্রতিযোগিতা অনুষ্ঠিত হয়। এছাড়াও প্রতিবছর বার্ষিক প্রীতিভোজ অনুষ্ঠিত হয়।   তথ্যসূত্র    বহিঃসংযোগ   সাতক্ষীরা সরকারি উচ্চ বিদ্যালয়  বিষয়শ্রেণী:সাতক্ষীরা জেলা বিষয়শ্রেণী:সাতক্ষীরা জেলার বিদ্যালয় বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান  বিষয়শ্রেণী:খুলনা বিভাগের শিক্ষাপ্রতিষ্ঠান বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
মুজাদ্দিদিয়া তরিকা মুজাদ্দিদে আলফে সানি খ্যাত আহমেদ সিরহিন্দি কর্তৃক প্রতিষ্ঠিত একটি সুফি তরিকা। এটি নকশবন্দি তরিকা থেকে উদ্ভুত হয়েছে। এ তরিকায় সুফিবাদের নামে প্রচলিত গজল, কাওয়ালী ও সামা শুনা নিষিদ্ধ। আহমেদ সিরহিন্দির খলিফাদের নির্দিষ্ট পরিসংখ্যান ইতিহাসে উল্লেখ নেই। তবে তিনি উপমহাদেশসহ বিশ্বের প্রতিটি অঞ্চলে খলিফাগণের প্রতিনিধি প্রেরণ করেন। তার অন্যতম দুজন খলিফা যাদের মাধ্যমে মুজাদ্দিদিয়া সিলসিলার প্রসিদ্ধি পেয়েছে এবং ভারতবর্ষে সূলুক, তরবিয়াত দ্বারা জনসাধারণের ঈমান-আকিদা পরিশুদ্ধ করেছেন তারা হলেন; খাজা মাসুম ও আদম হুসাইনী বানুরী। তারা মাসুমিয়্যা সিলসিলা ও আহসানিয়া’ সিলসিলার প্রতিষ্ঠাতা। এ তরিকার বিশ্বব্যাপী প্রচার-প্রসার হয়েছে শাহ গুলাম আলী বাটালভীর মাধ্যমে। ভারতবর্ষের এমন কোন শহর ছিলো না যেখানে তার মুরিদ ছিলো না। কেবল আম্বালা শহরে তার পঞ্চাশ জন খলিফা ছিলো। এ তরিকার অন্যতম সিলসিলা আহসানিয়া, শাহ ওয়ালিউল্লাহ দেহলভী, শাহ আবদুল আজিজ এবং তার থেকে সৈয়দ আহমদ বেরলভি ও মিয়াজি নূর মুহাম্মদ খেলাফত প্রাপ্ত হোন।  মিয়াজি নূর মুহাম্মদ থেকে ইমদাদুল্লাহ মুহাজিরে মক্কি, মুহাম্মদ কাসেম নানুতুবি, রশিদ আহমদ গাঙ্গুহি, আশরাফ আলী থানভী, মাহমুদ হাসান দেওবন্দি, আব্দুর রহীম রায়পুরী, ইয়াহিয়া কান্ধলভি, খলিল আহমদ সাহারানপুরি, হুসাইন আহমদ মাদানি, মুহাম্মদ ইলিয়াস কান্ধলভি, মুহাম্মদ জাকারিয়া কান্ধলভি এবং আবুল হাসান আলী নদভী পর্যন্ত প্রমূখ উল্লেখযোগ্য। যদিও পরবর্তীতে কাসেম নানুতুবি ও আশ্রাফ আলী থানভী গং ওহাবী আকীদায় পর্যবসিত হয়ে পড়ে এবং ইমদাদুল্লাহ মুহাজিরে মক্কি তাদের খারিজ করে দেন।   তথ্যসূত্র  বিষয়শ্রেণী:সুফি তরিকা বিষয়শ্রেণী:সুন্নি ইসলাম বিষয়শ্রেণী:সুফিবাদ বিষয়শ্রেণী:সুফি দর্শন
নিরঞ্জনপ্রসাদ চক্রবর্তী (ইংরেজি: Niranjan Prasad Chakraborti) একজন বাঙালি লিপিতত্ত্ববিশারদ। তিনি আর্কিওলজিক্যাল সার্ভে অফ ইন্ডিয়ার ডিরেক্টর জেনারেল - এর দায়িত্ব পালন করেছিলেন।সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0 তিনি কলিকাতা বিশ্ববিদ্যালয়ের সংস্কৃত বিভাগে অধ্যাপনা করেছেন।  তিনি বহু অপ্রকাশিত দলিলের এবং মূল্যবান প্রাচীন বৌদ্ধ শাস্ত্র গ্রন্থের ও প্রত্নলিপির পাঠোদ্ধার ও সম্পাদনা করে প্রকাশ করেছেন। তিনি খরোষ্ঠী লিপির পাঠে দক্ষ ছিলেন।   তথ্যসূত্র   বিষয়শ্রেণী:বাঙালি পুরাতত্ত্ববিদ বিষয়শ্রেণী:নদিয়া জেলার ব্যক্তি বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:বাঙালি গবেষক বিষয়শ্রেণী:১৮৯৩-এ জন্ম বিষয়শ্রেণী:১৯৫৬-এ মৃত্যু বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:পশ্চিমবঙ্গের বিজ্ঞানী বিষয়শ্রেণী:ভারতীয় ইতিহাসবিদ বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি হিন্দু বিষয়শ্রেণী:বাঙালি ইতিহাসবিদ বিষয়শ্রেণী:২০শ শতাব্দীর ভারতীয় প্রত্নতত্ত্ববিদ
ইব্রাহিম মোহাম্মদ খরাইশি (জন্ম ১৯৫৬) একজন ফিলিস্তিনি রাজনীতিবিদ ও কূটনীতিক। তিনি ফিলিস্তিন জাতীয় কর্তৃপক্ষের উপ-পররাষ্ট্রমন্ত্রী, সুইজারল্যান্ডে ফিলিস্তিনের রাষ্ট্রদূত এবং জাতিসংঘে ফিলিস্তিনের প্রতিনিধিত্বকারী স্থায়ী পর্যবেক্ষক।   প্রারম্ভিক জীবন  খরাইশি ১৯৫৬ সালের ২৬ মার্চ ফিলিস্তিনের তুলকারমে জন্মগ্রহণ করেন। তিনি বেলগ্রেড বিশ্ববিদ্যালয় থেকে মেডিসিন এবং স্ট্রাসবার্গের ইন্টারন্যাশনাল সেন্টার ফর হিউম্যান রাইটস থেকে আন্তর্জাতিক আইন বিষয়ে ডিগ্রি অর্জন করেছেন।   রাজনৈতিক ও কূটনৈতিক জীবন  ১৯৯০ সালে তিনি ফিলিস্তিনি ছাত্রদের সাধারণ ইউনিয়নের চেয়ারম্যান হন। পাঁচ বছর পর তিনি ফিলিস্তিন মুক্তি সংস্থার ফাইনাল স্ট্যাটাস নেগোশনস বিভাগের প্রধান নিযুক্ত হন। তিনি ১৯৯৭ সালে ফিলিস্তিনি কেন্দ্রীয় কাউন্সিল এবং ২০০৪ সালে ফাতাহ বিপ্লবী কাউন্সিলের সদস্য নির্বাচিত হন। তিনি ফিলিস্তিনের পররাষ্ট্র মন্ত্রণালয়ে আন্তর্জাতিক বিষয়ক পরিচালক হিসেবে দায়িত্ব পালন করেছেন।  খরাইশি শান্তির জন্য ফিলিস্তিন জোটের সদস্য এবং ফিলিস্তিনি জাতীয় কর্তৃপক্ষের উপ-পররাষ্ট্র বিষয়ক মন্ত্রী। ২০০৮ সালে তিনি জাতিসংঘে ফিলিস্তিনের প্রতিনিধিত্বকারী স্থায়ী পর্যবেক্ষক এবং ২০১০ সালে সুইজারল্যান্ডে ফিলিস্তিনের রাষ্ট্রদূত নিযুক্ত হন। ইব্রাহিম খরাইশি (ডানে)|থাম্ব   তথ্যসূত্র   বিষয়শ্রেণী:ফাতাহ সদস্য বিষয়শ্রেণী:জীবিত ব্যক্তি বিষয়শ্রেণী:ফিলিস্তিনি রাজনীতিবিদ বিষয়শ্রেণী:ফিলিস্তিন মুক্তি সংস্থার সদস্য বিষয়শ্রেণী:১৯৫৬-এ জন্ম বিষয়শ্রেণী:২১শ শতাব্দীর ফিলিস্তিনি রাজনীতিবিদ বিষয়শ্রেণী:ফিলিস্তিনি জাতীয় পরিষদের সদস্য
রজার অ্যান্ড্রু হার্পার (; জন্ম: ১৭ মার্চ, ১৯৬৩) গায়ানার জর্জটাউন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। বর্তমানে তিনি কোচের দায়িত্ব পালন করছেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিক ক্রিকেট খেলেছেন।  রজার হার্পার অল-রাউন্ডার হিসেবেই দলে ভূমিকা রেখেছেন। ডানহাতে ব্যাট করার পাশাপাশি ডানহাতে অফ ব্রেক বোলিং করতেন তিনি। ১৯৮৩ থেকে ১৯৯৬ পর্যন্ত সর্বমোট ১৩ বছর আন্তর্জাতিক ক্রিকেট অঙ্গনে আধিপত্য বিস্তার করেছেন। পরবর্তীকালে তাকে অবিশ্বাস্য ফিল্ডার হিসেবে আখ্যায়িত করা হয়েছিল।   খেলোয়াড়ী জীবন  সমগ্র খেলোয়াড়ী জীবনে দুই শতাধিক প্রথম-শ্রেণীর ক্রিকেট খেলায় অংশ নিয়েছেন। তার টেস্ট বোলিং গড় ২৮.০৬ যা ল্যান্স গিবসের চেয়েও শ্রেয়তর। কমপক্ষে ২৫ টেস্ট উইকেট লাভকারী ওয়েস্ট ইন্ডিয়ান স্পিনারদের মধ্যে তিনিই শীর্ষস্থান দখল করেছেন।  ১৯৯৬ সালের ক্রিকেট বিশ্বকাপে তিনি তার সেরা বোলিং করেছিলেন। দক্ষিণ আফ্রিকার বিপক্ষে অনুষ্ঠিত কোয়ার্টার ফাইনালে ৪৭ রানে ৪ উইকেট পেয়ে ওয়েস্ট ইন্ডিজকে খেলার নিয়ন্ত্রণে এনেছিল।   অবসর  আন্তর্জাতিক ক্রিকেট থেকে অবসর নেয়ার পর ২০০০ থেকে ২০০৩ সাল মেয়াদে ওয়েস্ট ইন্ডিজ দলের কোচ মনোনীত হন। এরপর ২০০৫ সালে ওয়েস্ট ইন্ডিজ যুব দলের ব্যবস্থাপকের দায়িত্ব পান। ২০০৫ সালের ডিসেম্বরের শেষদিকে ক্রিকেট কেনিয়ার পক্ষ থেকে তাকে কেনিয়া ক্রিকেট দলের দায়িত্ব নেয়ার প্রস্তাব দেয়া হয়। অন্তর্বর্তীকালীন কোচ মুদাসসর নজরের পরিবর্তে তার এ দায়িত্বভার জানুয়ারি, ২০০৬ সালে আনুষ্ঠানিকভাবে ঘোষণা করা হয়। এ প্রসঙ্গে হারপার বলেছিলেন যে, কোচের দায়িত্বে ফিরে আসায় তিনি সত্যিকার অর্থেই আনন্দিত যা ক্রিকেটের উচ্চ পর্যায়ের সাথে সম্পৃক্ত।Harper Confirmed as Kenya Coach  from CaribbeanCricket.com, published 10 January 2006   তথ্যসূত্র    বহিঃসংযোগ       বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজ ক্রিকেট দলের কোচ বিষয়শ্রেণী:কেনিয়া জাতীয় ক্রিকেট দলের কোচ বিষয়শ্রেণী:গায়ানার ক্রিকেটার বিষয়শ্রেণী:গায়ানার ক্রিকেট কোচ বিষয়শ্রেণী:ডেমেরারার ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:ওয়েস্ট ইন্ডিজ ক্রিকেট দলের অধিনায়ক বিষয়শ্রেণী:আফ্রো-গায়ানীয় ব্যক্তিত্ব বিষয়শ্রেণী:মার্কিন যুক্তরাষ্ট্র জাতীয় ক্রিকেট দলের কোচ বিষয়শ্রেণী:এম পার্কিনসন বিশ্ব একাদশের ক্রিকেটার বিষয়শ্রেণী:স্কারবোরা উৎসব সভাপতি একাদশের ক্রিকেটার বিষয়শ্রেণী:ডি. বি. ক্লোজ একাদশের ক্রিকেটার
শ্বেতা শিন্দে একজন ভারতীয় অভিনেত্রী এবং প্রযোজক। তিনি লাগিরা জালা জি টেলিভিশন নাট্য ধারাবাহিকের প্রযোজক হিসেবে এবং ডক্টর ডন ধারাবাহিকে অভিনয়ের জন্য পরিচিত। তিনি ২০১৬ সালে চলচ্চিত্র পরিচালক সঞ্জয় খাম্বের সাথে বজ্র প্রোডাকশন চালু করেন।   ব্যক্তিগত জীবন  ২০০৭ সালে শ্বেতা শিন্দে বিয়ে করেন সন্দীপ বনসালিকে। তাঁদের একটি মেয়েও আছে।   কর্মজীবন  শ্বেতা শিন্দে মডেলিং দিয়ে তাঁর কর্মজীবন শুরু করেন এবং পরে চলচ্চিত্র ও দৈনিক ধারাবাহিকে অভিনয় শুরু করেন।   চলচ্চিত্র তালিকা    টেলিভিশন  বছর দেখান ভূমিকা ১৯৯৮ সিআইডি নলিনী ২০০২-২০০৩ কুমকুম – এক পেয়ারা সা বন্ধন সহায়ক ভূমিকা ২০০৩ ঘরানা ২০০৪ অবন্তিকা ২০০৪ তিতলিয়াঁ কিশোর ২০০৪-২০০৫ তুমহারি দিশা সহায়ক ভূমিকা ২০০৪-২০০৭ চার দিবস সাসুচে নিশা দেশাই ২০০৬ ভাদালভাত মনিকা সারদেশাই ২০০৭ পরিবার মেঘনা ২০০৭-২০০৯ কাটা রুতে কুনালা সহায়ক ভূমিকা ২০০৬-২০১০ অবঘাছি সংসার ২০০৯ মহারাষ্ট্রচা নাচ বালিয়ে প্রতিযোগী ২০১৪-২০১৬ লক্ষ্য ইন্সপেক্টর রেণুকা রাঠোড়  ২০১২-২০১৩ উন্চ মাঝা জোকা সহায়ক ভূমিকা ২০২০-২০২১ ডাক্তার ডন ডঃ মনিকা শ্রীখণ্ডে ২০২২ নভে লক্ষ্য ইন্সপেক্টর রেণুকা রাঠোড়   চলচ্চিত্র  +চলচ্চিত্র বছর সিনেমা ভূমিকা ২০০১ গদর: এক প্রেম কথা সাকিনার বন্ধু ২০০৫ আভাস নেহা চিতনিস ২০০৫ আই নং ১ পুলিশ ২০০৫ নভরা হাওয়া অলরাউন্ডার ছোট ভূমিকা ২০০৬ ইশ্যা রসিকা রানে ২০০৮ সাক্কা ভাউ পাক্কা ভাইরি পুষ্প ২০০৮ মোহিনী প্রিয়া ২০০৮ বাপ রে বাপ ডক্যালা তাপ নিম্বালকরের স্ত্রী ২০০৯ আধন্তরী ধনশ্রী ২০০৯ হাই কাই নাই কাই মায়া ২০০৯ জওয়াই বাপু জিন্দাবাদ ২০০৯ ইয়েলকোট ইয়েলকোট জয় মালহার বিক্রমের স্ত্রী ২০১০ লাদি গোদি ২০১৩ ধাতিং ধিংগানা মহিলা সহকারী পরিদর্শক ২০১৫ েওল ব্যাাণ্ড র' এজেন্ট ২০১৬ তো আনি মি মঞ্জিরি কামাত   তথ্যসূত্র    বহিঃসংযোগ    সরকারী ওয়েবসাইট    বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় টেলিভিশন প্রযোজক বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:পুণের অভিনেত্রী বিষয়শ্রেণী:মারাঠি চলচ্চিত্র পরিচালক বিষয়শ্রেণী:মারাঠি টেলিভিশন অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী
দক্ষিণায়ানা (সংস্কৃত: दक्षिणायन) হল গ্রীষ্মের অয়নায়ন এবং শীতকালীন অয়নায়নের মধ্যবর্তী ছয় মাসের সময়কাল , যখন সূর্য মহাকাশীয় গোলকের দক্ষিণ দিকে ঘোরে । কর্ক সংক্রান্তি বা ১৬ জুলাই দক্ষিণায়ন শুরু হয় , কারণ এটি সূর্যের কর্ক রাশিতে ( কর্করা ) রূপান্তরকে চিহ্নিত করে । এটি হিন্দু ক্যালেন্ডারের ছয় মাসের উত্তরায়ণ (সংস্কৃত: उत्तरायण) সময়কালের সমাপ্তি এবং দক্ষিণায়নের শুরুকে চিহ্নিত করে, যা নিজেই মকর সংক্রান্তিতে শেষ হয় এবং উত্তরায়ণ সময় শুরু হয়।  পুরাণ অনুসারে, দক্ষিণায়ন সেই সময়টিকে চিহ্নিত করে যখন দেব-দেবীরা তাদের স্বর্গীয় ঘুমে থাকেন।  তথ্যসূত্র  বিষয়শ্রেণী:হিন্দু জ্যোতিষশাস্ত্র বিষয়শ্রেণী:হিন্দু জ্যোতির্বিজ্ঞান বিষয়শ্রেণী:হিন্দু পঞ্জিকা
মেহরিন আনোয়ার রাজা হচ্ছেন একজন পাকিস্তানি রাজনীতিবিদ যিনি ২০০৮ থেকে ২০১৩ সাল পর্যন্ত পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।   রাজনৈতিক জীবন  মেহরিন আনোয়ার রাজা ২০০২ সালে পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান পিপলস পার্টির প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।  ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদে পুনরায় নির্বাচিত হয়েছিলেন। তিনি প্রধানমন্ত্রী ইউসুফ রাজা গিলানির কেন্দ্রীয় মন্ত্রিসভায় অন্তর্ভুক্ত ছিলেন এবং তাকে সংসদীয় স্বরাষ্ট্র মন্ত্রী করা হয়েছিল।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:লাহোরের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান পিপলস পার্টির এমএনএ
ল্য কে সাঁ-মিশেল এ নোত্র দাম ( "সাঁ-মিশেল ঘাট ও নোত্র দাম গির্জা") ফরাসি চিত্রশিল্পী মাক্সিমিলিয়াঁ ল্যুসের আঁকা ১৯০১ সালের একটি তৈলচিত্র। ল্যুস ১৮৮৭ থেকে ১৮৯৭ সাল পর্যন্ত নব্য-অন্তর্মুদ্রাবাদ শিল্পকলা আন্দোলনের সাথে জড়িত ছিলেন। তিনি এই চিত্রটি আঁকার সময় তুলির পৃথক পৃথক মৃদু ছোঁয়ার মাধ্যমে রঙ প্রয়োগ করেন, যে কৌশলের নাম "বিভাজনবাদ" (Divisionism)। এই চিত্রকর্মটির নোত্র দাম দ্য পারি গির্জার উপরে শিল্পীর মোট দশটি চিত্রকর্মের সঙ্কলনের একটি। প্যারিসের শিল্পকলা জাদুঘর ম্যুজে দর্সে (Musée d'Orsay, "অর্সে জাদুঘর") ১৯৮১ সালে চিত্রকর্মটি সংগ্রহ করে এবং তখন থেকে আজ পর্যন্ত চিত্রটি সেখানেই সংরক্ষিত আছে। জাদুঘরটির দেওয়া তথ্য অনুযায়ী ল্যুস যখন ছবিটি আঁকেন, তখন তিনি নব্য-অন্তর্মুদ্রাবাদ ঘরানা পরিত্যাগ করে জনপ্রিয়বাদী ঘরানার ছবি আঁকায় মনোযোগ দিচ্ছিলেন।  তথ্যসূত্র  বিষয়শ্রেণী:১৯০১-এর চিত্রকর্ম বিষয়শ্রেণী:২০শ শতকের চিত্রকর্ম বিষয়শ্রেণী:ম্যুজে দর্সে জাদুঘরে সংরক্ষিত চিত্রকর্ম বিষয়শ্রেণী:শিল্পকলায় গির্জা
উইকিমিডিয়া বাংলাদেশ আয়োজিত অমর একুশে নিবন্ধ প্রতিযোগিতা ২০২২-এর ফলাফল এই পাতায় প্রদর্শিত হয়েছে। যেকোনো মন্তব্যের জন্য এখানে ক্লিক করে বার্তা রাখুন।   চূড়ান্ত ফলাফল    অবস্থান  প্রতিযোগী  গৃহীত নিবন্ধ সংখ্যা  মোট যোগকৃত শব্দসংখ্যা ১  FARMER  ১৩  ৯৭,৬৬৬ ২  ইশতিয়াক আব্দুল্লাহ  ১১  ৭৩,৬৪৪ ৩  মোহাম্মদ হাসানুর রশিদ  ১০  ৬৩,৮৮২ ৪  MS Sakib  ১০  ৩০,০২৩ ৫  Muhammad Daud Hossain  ৬  ২৬,১২১ ৬  হাম্মাদ  ৩  ১৮,৩৩৮ ৭  Orsuhag  ৩  ১৬,০১৬ ৮  T. Galib  ৮  ১১,৭৩৭ ৯  Md nurunnabi khokon  ৫  ১০,৪২৮ ১০  Vilen09  ২  ৭,৮৯৪ ১১  RDasgupta2020  ১  ৭,৪৭২ ১২  Sajeeb16  ১  ৭,১২৩ ১৩  মো সোহানুর রহমান  ১  ৭,১০৫ ১৪  মেহেদী আবেদীন  ২  ৬,৬৭০ ১৫  Hafizrm  ১  ৬,৩৩৬ ১৬  মিসবাহুল হক  ২  ৫,৩৫৯ ১৭  82hasib  ১  ৫,১৪৭ ১৮  অনুপম দত্ত  ১  ৪,৯৩১ ১৯  Nakul Barman  ১  ৪,৭৮৪ ২০  Asim Dhali  ২  ৪,৭০০ ২১  SRIMANTA MALIK‍  ১  ৪,৫৪৭ ২২  Farhansnigdho  ১  ৪,২৪৩ ২৩  Maisa Siddika  ১  ৪,১১৮ ২৪  Md.Muntasir Ahmmed Muin  ১  ৩,৬৬১ ২৫  রূপক পাল  ৩  ৩,৫০২ ২৬  Rsakib188  ১  ৩,৩৯৩ ২৭  মো. মাহমুদুল আলম  ১  ৩,২৩৫ ২৮  মোহাম্মদ মারুফ  ১  ৩,১৭২ ২৯  কুউ পুলক  ১  ৩,১৩৮ ৩০  সৌমিক মণ্ডল  ১  ২,৭৩৬ ৩১  Anonyo Zarif Akand  ১  ২,২৭৩ ৩২  অন্তরা দাশগুপ্তা  ১  ১,৯৪৭ ৩৩  MDImtiazShoykat  ১  ১,৮৫৩ ৩৪  Yuvraj Ghosh Bipro  ১  ১,৭১২ ৩৫  সালমান ইসতিয়াক সাব্বির  ১  ১,৬৩৫ ৩৬  Thesusmoy  ১  ১,৬২৩ ৩৭  Sambhabi Das  ১  ১,৫৩৮ ৩৮  Sajid Reza Karim  ১  ১,৩০৪ ৩৯  মোঃ আসিমুজ্জামান  ১  ৯৪৮ ৪০  মেহেদী১২৩  ১  ৬৩৬ গৃহীত নিবন্ধসমূহে সর্বমোট যোগ হওয়া শব্দসংখ্যা: ৪,৬৬,৫৯০   পর্যালোচনার পরিসংখ্যান   পর্যালোচক  পর্যালোচিত নিবন্ধ সংখ্যা  গ্রহণ+বাতিল    ৫২  ৩১+২১   ৩৭  ১৫+২২   ৩৩  ১৭+১৬   ৩২  ২১+১১   ১৭  ৪+১৩   ১৩  ৭+৬   ৮  ২+৬   ৫  ৫+০   ৩  ২+১   ৩  ২+১   ২  ০+২
থাম্ব|স্বাধীন কৃষি রোবট থাম্ব|আর্মিয়া ২০২০ প্রদর্শনীতে মানহীন ট্র্যাক্টর  কৃষি রোবট বা কৃষিবট এক ধরনের রোবট, যা কৃষি কাজের জন্য মোতায়েন করা হয়। বর্তমানে মূলত ফসল ফলানোর সময়টাতে এই রোবট ব্যবহার করা হয়। কৃষি কাজে রোবট বা ড্রোনের উদীয়মান ক্ষেত্রগুলোর মধ্যে আছে আগাছা নিয়ন্ত্রণ, কৃত্রিম বৃষ্টিপাত, বীজ বপন, ফসল ফনালো, পরিবেশগত পর্যবেক্ষণ এবং মৃত্তিকা বিশ্লেষণ।   তথ্যসূত্র   বিষয়শ্রেণী:রোবট বিষয়শ্রেণী:কৃষি বিপ্লব বিষয়শ্রেণী:উদীয়মান প্রযুক্তি বিষয়শ্রেণী:ফলন সংগ্রহ
.জিপি গুয়াদলুপের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্ম। এছাড়া এটি বর্তমানেও গুয়াদলুপের সাবেক অঙ্গরাজ্য সেন্ট-বার্থেলমে ও সেন্ট-মার্টিনে ব্যবহার করা হয়ে থাকে। .জিপি ডোমেইন নিক.জিপি থেকে নিবন্ধন করা যায়। নিবন্ধন মূল্য গুয়াদলুপ ও অন্যান্য ইন্টারনেট ব্যবহারকারীদের জন্য ভিন্ন ভিন্ন। গুয়াদলুপের কোন ব্যক্তিকে ডোমেইন নামের জন্য এক বছরের জন্য €৩০ ও আন্তর্জাতিক ব্যবহারকারীদের প্রথম বছর €৬০ খরচ করতে হয়।  নিবন্ধন সরাসরি দ্বিতীয় স্তরে বা দ্বিতীয় স্তরের অধীন তৃতীয় স্তরে, .com.gp, .net.gp, .mobi.gp, .edu.gp, .asso.gp, বা .org.gp। নিবন্ধনের জন্য দুই ডিজিটের নাম্বারও গ্রহণযোগ্য।   বহিঃসংযোগ   IANA .gp whois information   .gp domain registration website  Promoting .gp as Grand Prix domain hacks    বিষয়শ্রেণী:কান্ট্রি কোড টপ-লেভেল ডোমেইন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~ যুদ্ধমন্ত্রী আলাপ ০৭:৪১, ২৮ জুলাই ২০২২ (ইউটিসি) সোনার বাংলা সাংস্কৃতিক বলয়   – (অপসারণের প্রস্তাবনা দেখুনলগ দেখুন) () এটা এখনো ফাইল বন্দী,  বাস্তবায়ন হয়নি। তাছাড়া বিশ্বকোষে স্থান পাওয়ার যোগ্যতা রাখে না। তাই অপসারণের প্রস্তাব।  মো. মাহমুদুল আলম (আলাপ) ০১:৩৭, ২১ জুলাই ২০২২ (ইউটিসি)  , রাজনৈতিক প্রোপাগাণ্ডা। ~ খাত্তাব (অ | আ | স) ১৬:০৬, ২৬ জুলাই ২০২২ (ইউটিসি)  । উল্লেখযোগ্য কিছু নয়। Deloar Akram (আলাপ • অবদান • লগ) ০৭:৫৬, ২৭ জুলাই ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জিইসি মোড়, চট্টগ্রামের খুলশী থানার অর্ন্তগত প্রধান বাণিজ্যিক এলাকা যা শহরের প্রায় মধ্যে অবস্থিত। এর উত্তরে নগরীরর ২নং গেইট, দক্ষিণে ওয়াসা মোড়, পশ্চিমে খুলশী, এবং পূর্বে মেহেদীবাগ এলাকা পর্যন্ত বিস্তৃত। শহরের বহু ব্যবসা প্রতিষ্ঠানের প্রধান এবং বাণিজ্যিক কার্যালয় এখানে অবস্থিত। জেনারেল ইলেকট্রিক কোম্পানি থেকে জিইসি মোড় নামকরণ হয়েছে।  এখানে অধ্যাপক মোহাম্মদ খালেদ চত্বর নামে একটি চত্বর রয়েছে। নগরীর মুরাদপুর ফ্লাইওভার জিইসি মোড় হয়ে মুরাদপুরের দিকে শেষ হয়েছে।  চিত্রশালা   আরও দেখুন   চট্টগ্রাম সিটি কর্পোরেশন  চট্টগ্রাম জেলা  চট্টগ্রাম বিভাগ  তথ্যসূত্র  বিষয়শ্রেণী:চট্টগ্রামের স্থান
থাম্ব| সুগুতে অবস্থিত আরতুগ্রুল গাজির যাদুঘর।  সুগুত () তুরস্কের বিলেসিক প্রদেশের একটি পাহাড়ী ছোট শহর। এটি দেশের উত্তর-পশ্চিমের মারমারা অঞ্চলে অবস্থিত। যার আয়তন ৫৯৯ বর্গকিলোমিটার। পশ্চিমে বিলেসিক সীমান্ত, উত্তরে গুলপাজারি,  উত্তর-পূর্ব দিকে ইনহিসার,  দক্ষিণ-পূর্ব দিকে তেপেবাসি এবং দক্ষিণ-পশ্চিমে বুজুইউক। সুগুত জেলায় ৫টি পৌরসভা এবং ২৩টি গ্রাম রয়েছে। এটি ছিল উসমানীয় সাম্রাজ্যের প্রথম রাজধানী।   জনসংখ্যা  ২০০৯ সালে জনসংখ্যা ছিল ১৫০০৭ জন। ২০১৩ সালের আদমশুমারি অনুযায়ী জনসংখ্যা হলো ১৪,২১৬ জন। ২০১৯ সালের হিসাব অনুযায়ী এই জেলার জনসংখ্যা হলো ১৩,১৪২ জন।   ইতিহাস  তুরস্কের স্বাধীনতা যুদ্ধের সময় সুগুত তিনবার গ্রীক সেনাদের দখলে ছিল: ৮-১১ জানুয়ারী ১৯২১, ২৪ মার্চ -২১ এপ্রিল ১৯২১ এবং ১২ জুলাই ১৯২১-৬ সেপ্টেম্বর ১৯২২।   আজ  আজ সুগুত তুরস্কের বিলাসিক প্রদেশের আর্দ্র নদী উপত্যকার একটি ছোট শহর। তুর্কি ইতিহাস এবং অটোমান সুলতানদের জীবন-আকার সুগুত এথনোগ্রাফিকাল জাদুঘরে প্রদর্শিত হয়। এছাড়া এটি  বিলাসিক প্রদেশের বিলাসিক ও বুজুইইক শহরের পর তৃতীয় বৃহত্তম শহর। সুগুতের বাজার প্রতি বৃহস্পতিবার খোলা থাকে। পরিদর্শন ও কেনাকাটা করার জন্য ইনহিসার এবং ইয়েনিপাযার লোক আসে।   দর্শনীয় স্থানসমূহ    আরতুগ্রুল গাজীর সমাধি  হামিদিয়া মসজিদ  আরতুগ্রুল গাজী জাদুঘর  হামিদিয়া একাডেমি  সেলেবী সুলতান মাহমুদ মসজিদ  কুয়ুলু মসজিদ   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:সুগুত বিষয়শ্রেণী:তুরস্ক বিষয়শ্রেণী:উসমানীয় সাম্রাজ্য বিষয়শ্রেণী:উসমানীয় রাজধানী
ইফতার ( ইফ্‌ত্বার্) হলো রমজান মাসে মুসলিমদের দ্বারা পালিত একটি ঐতিহ্যবাহী ধর্মীয় আচার। এটি সূর্যাস্তের পরে রোজা ভাঙার জন্য একটি খাবার। ইফতার সাধারণত একটি হালকা খাবার দিয়ে শুরু হয়, যেমন খেজুর বা পানি। এর পরে, আরও ভারী খাবার পরিবেশন করা হয়, যেমন ফল, শাকসবজি, সালাদ, ডাল, ভাত, রুটি, এবং মিষ্টি ইত্যাদি। খেজুরের মাধ্যমে ইফতার শুরু করা সুন্নত।  ইফতার একটি গুরুত্বপূর্ণ ধর্মীয় আচার। এটি মুসলিমদের সারাদিনের রোজা ভাঙার এবং একসাথে খাওয়ার একটি উপলক্ষ। এটি আত্মত্যাগ, ধৈর্য, এবং সহানুভূতির শিক্ষা দেয়। এটি মুসলিমদের সারাদিন রোজা রাখার পরে পুনরুজ্জীবিত হতে সাহায্য করে। এটি একটি সামাজিক অনুষ্ঠানও যা পরিবার এবং বন্ধুদের একত্রিত করে।  ইউনেস্কো ২০২৩ সালে মুসলিমদের ঐতিহ্যবাহী ধর্মীয় রীতি ইফতারকে অধরা সাংস্কৃতিক ঐতিহ্যের আওতাভুক্ত করে। ইউনেস্কোর ভাষায়, ইফতার (ইফতারি কিংবা ইফতর হিসেবেও পরিচিত) রমজান মাসে সব ধরনের ধর্মীয় বিধান মানার পর সূর্যাস্তের সময় মুসলিমদের পালনীয় রীতি। সংস্থাটি মনে করে, এই ধর্মীয় রীতি পরিবার ও সমাজিক বন্ধন দৃঢ় করে এবং দান, সৌহার্দ্যের মতো বিষয়গুলোকে সামনে নিয়ে আসে।   পটভূমি  ইফতার পালনের ইতিহাস ইসলামের সূচনালগ্নেই শুরু হয়। কুরআনের সূরা বাকারার ১৮৭ নম্বর আয়াতে বলা হয়েছে,  এই আয়াতের নির্দেশ অনুসারে, মুসলিমরা রমজান মাসে সূর্যাস্তের পর রোজা ভাঙে এবং ইফতার করে।  ইসলামের নবী মুহাম্মাদ নিজেও রমজান মাসে ইফতার করেছেন। হাদিসে বর্ণিত আছে যে, তিনি ইফতার খেজুর দিয়ে শুরু করতেন। তারপর তিনি পানি পান করতেন এবং হালকা খাবার খেতেন। ইফতারের পর তিনি সালাত আদায়ে দাঁড়াতেন।  ইফতার পালন মুসলিমদের জন্য একটি গুরুত্বপূর্ণ ধর্মীয় অনুষ্ঠান। এটি তাদের সারাদিনের রোজা ভাঙার এবং পুনরুজ্জীবিত হওয়ার সুযোগ করে দেয়। এটি একটি সামাজিক অনুষ্ঠানও যা পরিবার এবং বন্ধুদের একত্রিত করে।  ইতিহাসের বিভিন্ন সময়ে ইফতার পালনের বিভিন্ন রীতি-নীতি প্রচলিত হয়েছে। প্রাচীনকালে মুসলিমরা ইফতারে সাধারণত খেজুর, পানি, দুধ, ফল এবং হালকা খাবার খেত। পরবর্তীকালে ইফতারের খাবারের তালিকায় বিভিন্ন ধরনের খাবার যুক্ত হয়েছে। বর্তমানে ইফতারে বিভিন্ন ধরনের ফল, মিষ্টি, মুখরোচক খাবার, মাংস, ভাত, ডাল, তরকারি ইত্যাদি খাওয়া হয়।  ইফতার পালন মুসলিমদের জন্য একটি আনন্দঘন অনুষ্ঠান। এটি তাদের ধর্মীয় কর্তব্য পালনের পাশাপাশি সামাজিক বন্ধনকে আরও দৃঢ় করে।   আরও দেখুন   রোজা  রমযান   তথ্যসূত্র    বহিঃসংযোগ   বিষয়শ্রেণী:রমজান বিষয়শ্রেণী:রোজা বিষয়শ্রেণী:ইসলামি পরিভাষা বিষয়শ্রেণী:ইফতারি বিষয়শ্রেণী:বাংলার বিশ্ব ঐতিহ্য বিষয়শ্রেণী:বাংলাদেশের বিশ্ব ঐতিহ্য
জেসমিন সেন্ট ক্লেয়ার (জন্ম: ২৩শে অক্টোবর, ১৯৭২) একজন মার্কিন প্রাক্তন পর্নোগ্রাফিক অভিনেত্রী। তিনি একজন পেশাদার কুস্তি ব্যক্তিত্ব হিসাবে তার কাজের জন্যও পরিচিত, বিশেষ করে এক্সট্রিম রেসলিংএর জন্য। তিনি পেশাদার কুস্তির জগতে এবং কমিউনিকেশন ব্রেকডাউন এবং ন্যাশনাল ল্যাম্পুনের ডর্ম ডেজ ২-এর মতো চলচ্চিত্রে অভিনয় করেছেন।   প্রাথমিক জীবন  জেসমিন সেন্ট ক্লেয়ার ২৩ অক্টোবর, ১৯৭২ সালে  সেন্ট ক্রোইক্স, ইউএস ভার্জিন আইল্যান্ডসে জন্মগ্রহণ করেন। তিনি ব্রাজিলীয় ও রুশ বংশোদ্ভূত মার্কিন নাগরিক।     তথ্যসূত্র    বহিঃসংযোগ    অনলাইন ওয়ার্ল্ড অফ রেসলিং প্রোফাইল        বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:রুশ বংশোদ্ভূত মার্কিন ব্যক্তি বিষয়শ্রেণী:পেশাদার কুস্তি ম্যানেজার ও খানসামা বিষয়শ্রেণী:মার্কিন নারী পেশাদার কুস্তিগির বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:২১শ শতাব্দীর মার্কিন নারী বিষয়শ্রেণী:ব্রাজিলীয় বংশোদ্ভূত মার্কিন ব্যক্তি